|  |  |
| --- | --- |
| **Όνομα δραστηριότητας** | Πέρνα την γραμμή |
| **Στόχοι** | Η διαπραγμάτευση είναι ένα ευρέως διαδεδομένο εργαλείο για την επίλυση διαφωνιών. Αν και μπορεί να μην το ονομάζουμε έτσι, στην πραγματικότητα διαπραγματευόμαστε όλη την ώρα – με τον εαυτό μας, με τους φίλους μας, με τους γονείς και τους συναδέλφους μας. Για τα παιδιά, αυτές οι διαπραγματεύσεις μπορεί να έχουν για παράδειγμα την εξής μορφή: «Να συνεχίσω να μελετάω ή να παρακολουθήσω μια αγαπημένη μου εκπομπή;», «Θα πλύνω τα πιάτα αν με αφήσεις να πάω στο σπίτι του Γιώργου αργότερα.» Όλες οι ανταλλαγές περιλαμβάνουν διαπραγματεύσεις, και συχνά, το ίδιο συμβαίνει και με τις συγκρούσεις. Σε αυτή τη δραστηριότητα, τα παιδιά θα μάθουν βασικές στρατηγικές διαπραγμάτευσης και το πώς οι διαπραγματεύσεις μπορεί να επηρεαστούν από την εκάστοτε περίσταση. |
| **Περιγραφή** | 1. Δημιουργήστε μια μεγάλη γραμμή στο πάτωμα της τάξης χρησιμοποιώντας κολλητική ταινία.  2. Βοηθήστε τα παιδιά να γίνουν τυχαία ζευγάρια και τοποθετήστε τα έτσι ώστε να αντικρίζουν το ένα το άλλο κατά μήκος της γραμμής.  3. Ο στόχος κάθε παιδιού είναι να πείσει το άλλο μέλος του ζευγαριού του να περάσει τη διαχωριστική γραμμή, προς την πλευρά του. Μπορούν να χρησιμοποιήσουν οποιαδήποτε τακτική εκτός από σωματική βία. Το παιδί που θα πείσει επιτυχώς το άλλο μέλος του ζευγαριού του να περάσει την γραμμή κερδίζει.  4. Συζητήστε την δραστηριότητα, όταν έχουν περάσει πέντε λεπτά ή όταν ένα από τα δύο παιδιά από κάθε ζευγάρι έχει περάσει την γραμμή.  Κοινές τεχνικές διαπραγμάτευσης.  1. Αντιπαράθεση/Χρήση εξουσίας – Προσπάθειες εξαναγκασμού: απειλές, εκφοβιστική συμπεριφορά, ψέματα, άρνηση διαπραγμάτευσης.  Π.χ.: Καλύτερα να έρθεις εσύ εδώ γιατί εγώ δεν πρόκειται να περάσω την γραμμή.  2. Συναίνεση/Συμβιβασμός – Κινήσεις που διευκολύνουν την άλλη πλευρά να συμφωνήσει μαζί μας: δωροδοκίες, μείωση των απαιτήσεών, υποσχέσεις για μελλοντικές χάρες.  Π.χ.: Αν περάσεις τη γραμμή, θα κάνω την εργασία σου στα μαθηματικά.  3. Υποτίμηση της διαδικασίας – Αλλαγή στην δυναμική της δομής της διαπραγμάτευσης: επιστρατεύοντας περαιτέρω υποστήριξη, ρύθμιση αλλαγής, παροχή προοπτικής.  Π.χ.: Έλα πέρνα. Είναι απλά ένα χαζό παιχνίδι.  Ακολουθεί συζήτηση:  -Ποιες στρατηγικές διαπραγμάτευσης χρησιμοποιήσατε για να πείσετε το ζευγάρι σας; (Μπορεί να οδηγήσει σε συζήτηση για τις κοινές τακτικές διαπραγμάτευσης που χρησιμοποιήθηκαν)  -Αν περάσατε την γραμμή, γιατί το κάνατε; Τι σας έπεισε;  -Σκεφτήκατε την εναλλακτική να αλλάξετε, και τα δυο παιδιά του ζευγαριού, θέση (γεγονός που θα επέτρεπε και στα δυο άτομα του ζευγαριού να κερδίσουν); |
| **Είδος δραστηριότητας** | Ομαδική συζήτηση, τεχνικές διευκόλυνσης της συζήτησης και όπου χρειάζεται, παιχνίδι ρόλων. |
| **Διάρκεια** | Μια σύντομη άσκηση διάρκειας περίπου 10 λεπτών, η οποία ακολουθείτε από συζήτηση με προτεινόμενη διάρκεια 20 λεπτά.  Μετά την ομαδική ανταλλαγή ιδεών, μπορείτε στη συνέχεια να επιστρέψετε ξανά στην άσκηση για να εξασκήσετε την αποκτηθείσα κατανόηση των τεχνικών διαπραγμάτευσης (αν ναι, μην αναφέρετε ακόμα το σενάριο νίκης και των 2 μελών του ζευγαριού).  Σημείωση: Μπορείτε επίσης να εφαρμόσετε και πραγματικά σενάρια σύγκρουσης ώστε να υλοποιήσετε την άσκηση. |
| **Χώρος & Υλικά** | Ένας χώρος εργασίας για καθορισμένο αριθμό συμμετεχόντων/ουσών και μια κολλητική ταινία για την δημιουργία της διαχωριστικής γραμμής στο πάτωμα. |
| **Μαθησιακά αποτελέσματα** | - Κατανόηση των πέντε βημάτων επίλυσης συγκρούσεων:   1. Προσδιορίστε την πηγή της σύγκρουσης 2. Σκεφτείτε πέρα από το περιστατικό.   iii. Προτείνετε λύσεις  iv. Προσδιορίστε τις λύσεις που μπορούν να υποστηρίξουν οι αντικρουόμενες πλευρές.  v. Συμφωνία.  - Δεξιότητα διαχείρισης δύσκολων συζητήσεων με την χρήση στρατηγικών επίλυσης συγκρούσεων.  - Δυνατότητα δημιουργίας ασφαλούς χώρου με αμοιβαίο σεβασμό. Δεξιότητα αποκλιμάκωσης της σύγκρουσης μέσω συζήτησης και διατήρησης σεβασμού καλλιεργώντας ενσυναίσθηση/αποδοχή για τις αντίθετες απόψεις.  Επιθυμία να διασφαλιστεί ότι όλες οι απόψεις «ακούγονται» ανεξάρτητα από τον τρόπο έκφρασής τους. Να μην επιβάλλεται από κανέναν/καμία η προσωπική του/της άποψη στις άλλες απόψες. |
| **Ενότητα** | Επίλυση συγκρούσεων |
| **Πηγή** | Steve Medlin, καλλιτεχνικός διευθυντής του προγράμματος Collage Arts Voices. Αυτή η άσκηση προήλθε από ένα εβδομαδιαίο μάθημα θεάτρου για άτομα ηλικίας 11+, αλλά μπορούσε να εφαρμοστεί σε οποιαδήποτε ηλικιακή ομάδα. |